1. **Pomoč za uporabo programa "UPN QR nalogi"**
2. **Na kratko o programu**

* Program "UPN QR nalogi" je namenjen vnosu podatkov o posameznem nalogu (gumb "Dodaj") ali prenosu iz drugega programa preko odložišča(gumb "Klikni tu..."),
* pripravi pdf datoteke za izpis položnic na printer (gumb "Upnqr" in nato "Prenos PDF") (obvezno preberi razdelek: **Tiskanje - važno**),
* pripravo položnic za pošiljanje preko elektronske pošte (naloge zapakira v zip datoteko za prenos na računalnik, v zip datoteki so pdf-ji posameznih nalogov) (gumb "Upnqr" in nato "Prenos ZIP").
* Pripravljeno pdf datoteko lahko izpisujemo na laserskih tiskalnikih na UPN QR nalogu formata A4

1. **O programu**

Program zna izpisati UPN naloge s QR kodo v pdf datoteko, tako, da naloge lahko tiskamo iz Pdf Readerja ali podobnega programa. Do posameznega izpisa pridemo tako, da na [začetni strani](https://potep.in/upnqr/) kliknemo meni "Pripravi UPN" **(izbrana mora biti vsaj ena vrstica)**. Ko se odpre nova stran lahko prenesemo PDF dokument (gumb "Prenos PDF") ali ZIP datoteko (gumb "Prenos PDF ZIP"). PDF dokument je namenjen tiskanju na standardne (prednatisnjene) obrazce formata A4, ZIP datoteka pa pošiljanju preko emaila. V ZIP datoteki so zapakirane PDF datoteke izbranih vrstic (vsaka vrstica kot ena datoteka) na začetni strani, format zapisa pa je tak, da ga ni možno tiskati na standardne obrazce (format je 210mm x 99mm).

1. **O uporabljeni bazi podatkov**

Baza podatkov je v klientovem (vašem) brskalniku, uporabljen je t.i. IndexedDB API (več: [IndexedDB API](https://developer.mozilla.org/en-US/docs/Web/API/IndexedDB_API" \t "_blank)). Za tako rešitev smo se odločili, ker gre za osebne podatke, za katere ne prevzemamo odgovornosti in ki so v tem primeru zapisani samo v vašem brskalniku. PDF datoteka se sicer pripravi na serverju, vendar pa se podatki na serverju ne zapisujejo na kakršenkoli medij.

Ker IndexedDB ne razume, da je "www.potep.in" in "potep.in" isti server, pa to včasih povzroča težave, saj baza kar naenkrat "izgine". Torej pazite, da **delate vedno** ali na **"potep.in/upn"** ali na **"www.potep.in/upn"** naslovu.

1. **Tiskanje - važno**

**Tiskati je možno samo na laserske tiskalnike na standardne obrazce A4 za laserske tiskalnike (ne na obrazce, ki so namenjeni igličnim tiskalnikom s podajalnikom). V programu, v katerem pregledujete PDF dokument, morate imeti pri tiskanju v razdelku velikost papirja izbrano opcijo "Dejanska velikost papirja".**

1. **Sklic - izračun kontrolne številke**

Program izračunava samo kontrolno vsoto za model SI12 in sicer tako, da zapisom v izboru prišteva +1. Priporočljivo je dati "govorečo kodo", primer LLLLMMDDID recimo 2018022801 (max 12 številk) za primer, ko je UPN nalog bil tiskan 28. februarja 2018 z id= 01.

**Za ostale model (npr.: SI00, SI99) program ne izračunava kontrolne vsote sklica. Zato je v vsaki vrstici v tabeli na**[**začetni strani**](https://potep.in/upnqr/)**potrebno vnesti sklic posebej, če želimo, da bodo sklici različni. Ker banka tudi pri nekaterih ostalih modelih izračunava kontrolno vsoto, to lahko pomeni, da uporabnik ne bo mogel vnesti naloga, če mu niste navedli sklica s pravilno kontrolno vsoto.**

1. **Urejanje posamezne vrstice in urejanje več vrstic**

Eno vrstico urejamo tako, da pri zaporedni številki vrstice kliknemo pisalo

Dve ali več vrstic urejamo tako, da jih najprej izberemo in nato kliknemo pisalo pod naslovom posamezne stolpca, pri tem se vpišejo enaki podatki pri vseh izbranih vrsticah. Izjema je v primeru reference SI12, kjer se na koncu števila doda ena cifra kot kontrolna vsota.

Spreminjamo lahko:

* skupino,
* znesek,
* kodo namena,
* namen in rok plačila,
* TRR prejemnika,
* referenco in
* prejemnika.

1. **Izvoz podatkov**

Izvoz podatkov izvozi izbrane vrstice v CSV datoteko.

1. **Uvoz podatkov**

Podatke lahko uvozimo preko odložišča. Predlagamo, da najprej dodate v tabelo vsaj en zapis, nato pa podatke izvozite. V programu za urejanje tabele podatke nato dopolnite in kopirate preko odložišča.

Podatki za uvoz se morajo držati pravil glede dolžine polj in oblike zapisa. Če na začetni strani kliknete gumb "Dodaj" se vam bo v pogovornem oknu tudi izpisalo v kakšni obliki morajo biti ti podatki.

Podatki za uvoz morajo biti kodirani v UTF-8, števila morajo biti v obliki 0,00 (decimalno ločilo je vejica). Naslovna vrstica mora imeti imena stolpcev, poimenovani pa morajo biti tako, kot so poimenovani v tabeli na začetni strani. Stolpci v tabeli za uvoz so (v **krepko** so zapisana imena stolpcev):

* **Plačnik** (Ime Priimek, Ulica HŠ, PŠ Pošta - ločeno z vejicami)
* **Skupina**
* **Znesek**
* **Koda namen**
* **Namen plačila**
* **TRR**
* **Referenca**
* **Prejemnik** (Ime Priimek, Ulica HŠ, PŠ Pošta - ločeno z vejicami)